Apirilaren 25a

EH Bildu talde parlamentarioari atxikitako foru parlamentari Maiorga Ramírez jaunak 10-22/PES-00090 galdera idatzia egin du ***Vianako Andre Maria elizarekin sinatu beharreko hitzarmena iragartzeari buruz***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Lehen galderari dagokionez – **“Xede horretarako hitzarmenaren zirriborrorik ba al dago?”**–

Batzorde Mistoak iragan apirilaren 1ean egin zuen bileran protokolo-proposamen bat aurkeztu zen, hitzarmenean jaso beharko diren baldintzak azaltzen dituena. Protokolo hori PEI 150 informazio-eskaeraren erantzunari erantsi zaio. (Hitzarmena idazteko protokoloa, 1. eranskina)

Bigarren galderari erantzunez – **“Zein izan dira Departamentuaren hasierako baldintzak, irizpideak eta lehentasunak?”**–

Hitzarmena idazteko protokoloan egiaztatzen ahal da hamabi klausula ezarri direla Vianako Andre Maria elizako dorrea zaharberritzeko obrak Kultura eta Kirol Departamentuaren eta Iruña eta Tuterako Artzapezpikutzaren artean finantzatzeko.

Eta hirugarren galderari erantzunez – **“Zer inplikazio eduki du bertan Ondare Historikoaren Atalak?”**–

Ondare Historikoaren Zerbitzuko eta Ondare Historikoaren Ataleko titularrek Batzorde Mistoan parte hartzen dute Kultura eta Kirol Departamentuko, Vianako Printzea Erakundea-Kultura Zuzendaritza Nagusiko eta Departamentuko Idazkaritza Tekniko Nagusiko titularrekin batera.

Ildo horretan, Ondare Historikoaren Zerbitzua hitzarmena idazteko protokoloaren ezarpenean aritu da, batez ere alderdi teknikoei eta jarraipen batzorde teknikoaren sorrerari dagozkien puntuetan.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko apirilaren 20an

Kultura eta Kiroleko kontseilaria: Rebeca Esnaola Bermejo